MPBSE: 10वीं, 12वीं बोर्ड परीक्षाओं की डेट शीट जारी, यहां करें चेक  
2 मार्च से  31 मार्च तक होंगी 12वीं की परीक्षाएं
3 मार्च से  27 मार्च तक होंगी 10वीं की परीक्षाएं
बीते साल तकरीबन 20 लाख छात्र मध्य प्रदेश बोर्ड परीक्षाओं में बैठे थे
मध्य प्रदेश बोर्ड ऑफ सेकेंडरी एजुकेशन (Madhya Pradesh Board of Secondary Education) ने 10वीं (MPBSE Class 10th Date Sheet) और 12वीं बोर्ड परीक्षाओं की डेट शीट (MPBSE Class 12th Date Sheet) जारी कर दी है. मध्य प्रदेश बोर्ड (MPBSE) से मान्यता प्राप्त स्कूलों के लिए 10वीं और 12वीं कक्षा की परीक्षा मार्च महीने में शुरू होंगी. बोर्ड द्वारा जारी परीक्षा की डेट शीट के मुताबिक 12वीं की परीक्षाएं 2 मार्च से और 10वीं की परीक्षाएं 3 मार्च से शुरू होंगी. परीक्षा के समय की बात की जाए तो सुबह 9 बजे से दोपहर 12 बजे तक का वक्त परीक्षा के लिए निर्धारित किया गया है. बता दें कि 10वीं बोर्ड परीक्षाएं 27 मार्च और 12वीं की परीक्षाएं 31 मार्च को समाप्त होंगी. 
Madhya Pradesh Class 10, 12 Board Exam Time Table
गौरतलब है कि बीते साल तकरीबन 20 लाख छात्र मध्य प्रदेश बोर्ड परीक्षाओं में बैठे थे, जिसमें 12वीं पास करने वाले छात्रों का प्रतिशत 72.37 और 10वीं पास करने वाले छात्रों का प्रतिशत 61.32 फीसद रहा था. 12वीं बोर्ड परीक्षाओं में 2 लाख छात्रों ने 60 फीसद से अधिक अंक प्राप्त किए थे. 1,52,445 छात्रों को सेकेंड डिवीजन और 14,464 छात्रों को थर्ड डिवीजन पास किया गया था. ह्युमैनिटीज, साइंस और कॉमर्स स्ट्रीम में क्रमशः 70.50%, 72.64%, 77.05%.छात्र सफल रहे थे. 10वीं कक्षा के रिजल्ट की बात की जाए तो 63.69% छात्राएं तो वहीं 59.15 फीसदी छात्रों ने सफलता हासिल की थी.